Rolf Bak

Rolf Pieter Martin (Rolf) Bak (☆ 30 di òktober 1942 na Julianadorp, Hulanda - † 21 di sèptèmber 2024 na Texel)Noordhollands Dagblad, Een officier, ridder en negen nieuwe leden in Orde van Oranje - Nassau op Texel, 27 april 2024Koraalrifexpert Rolf Bak overleden, nu.cw, 24 september 2024 ta un biólogo marino hulandes i eksperto di refnan di koral. E tabata un di e pioneronan riba tereno di investigashon di koral den laman Karibe.

 Biografia 
Entre 1970 i 1984 Rolf Bak tabata biólogo marino i supdirektor na CARMABI, ku desde e tempu ei a bira e sentro sientífiko lokal pa refnan di koral.Universiteit van Amersterdam, Emeritus hoogleraar Rolf Bak ontvangt koninklijke onderscheiding tijdens lintjesregen, 26 april 2024 El a  hasi investigashon riba refnan di koral i tabata e fundadó di e investigashon sientífiko kuantitativo aki, publikando 24 artíkulo sientífiko.DCNA, Rolf Bak given Honorable Award for Life’s Work in Marine Biology, 27 april 2024 Ku empleado i studiantenan e tabata hasi opservashonnan i trabounan di buseo, prinsipalmente riba e refnan di koral di Kòrsou i Boneiru, ounke e tabata bai otro partinan di mundu tambe pa investigashon.NIOZ, Professor Rolf Bak ontvangt prestigieuze ISRS Award voor koraalonderzoek, 28 mei 2018

For di 1985 e tabata un investigadó senior pa e Instituto Real di Hulanda pa Investigashon riba Laman (Koninklijk Nederlands Instituut voor Onderzoek der Zee, NIOZ) i tabata enbolbí den investigashon ekológiko mikrobial riba refnan di koral tropikal. Danki na su investigashon, NIOZ a krese bira un sentro di ekspertisio. Di 1986 pa 1990 e tabata tesorero di e Asosiashon Internashonal pa Estudionan di Ref (International Association for Reef Studies, ISRS).

For di 1989 pa 2007 e tabata profesor na Universidat di Amsterdam (UvA) i a desaroyá Biologia Marino Tropikal den un spesialisashon na e universidat. Tambe el a sigui traha pa NIOZ y a supervisa studiantenan di universidatnan ingles, aleman, franses, merikano y otro universidatnan di Hulanda, entre otro e direktor aktual di CARMABI, Manfred van Veghel. Su so i ku otronan el a publiká mas ku shen artíkulo, i despues di su retiro otro 21 ku un peer review. Tambe el a sigui duna konseho i guia na kolega i studiantenan rònt mundu. Di 2008 pa 2013 e tabata hefe di redakshon di e revista profeshonal Coral Reefs. Den añanan 2020, Carmabi ainda ta wòrdu bishitá anualmente pa desenas di sientífiko i investigadó di NIOZ i UvA.

Rolf Bak a risibí e Premio Cola Debrot na 1990 pa su gran kontribushon na konosementu biológiko lokal. Na 2018, e Sosiedat Internashonal pa Siensia di Ref a honr’é ku e Premio ISRS i a nombr’é un ISRS Fellow pa bida. Na 2024 el a wòrdu nombrá Ofisial (Officier) den Orden di Oranje-Nassau.

Category:Hende
Category:Kòrsou
Category:Ganador premio Cola Debrot